El Taller de Dansa del Ventre per al curs 2016/17 obri les seues matrícules
2025-07-24

Comptant amb la col·laboració de l’Ajuntament de Burjassot, a través del servei integral d’atenció a la dona, Espai Dona, dirigit per la regidora de Benestar Social, Igualtat i Desenvolupament Local, Lluna Àrias, i l’AV Isaac Peral, el taller de Dansa del Ventre tindrà una nova edició en el curs 2016/2017.

El taller ja ha obert les inscripcions per al nou curs que es desenvoluparà del 7 d’octubre de 2016 al 30 de juny de 2017. Les matrícules poden realitzar-se en l’Associació de Veïns d’Isaac Peral, en la c/ Isaac Peral, 67, durant els mesos de juny i setembre, els dimarts i dijous de 18 a 20 hores. El taller té un preu de 5€ la matrícula i de 10€ les mensualitats.

Les classes tindran lloc en el Centre Social Isaac Peral els divendres en horari de 19:30 a 20:30 hores, en el cas del grup A, nivell mitjà-avançat, i de 20:30 a 21:30 hores, el grup B, nivell iniciació.

Per a rebre més informació sobre el curs, les interessades poden enviar un correu a munia9112@gmail.com o bé visitar la pàgina de Facebook Munia Masali Fikri.